ত্বক না বুঝেই অ্যালোভেরা জেল মাখছেন? সঠিক উপায়ে না মাখলেই ক্ষতি

ওয়েব ডেস্ক: ত্বকের যত্নে অ্যালোভেরার (Aloevera) জুড়ি মেলা ভার। প্রাকৃতিক এই উপাদান ত্বককে হাইড্রেটেট (Hydrated) রাখার পাশাপাশি ব্রণ, জেদি দাগছোপ দূর (Brono and Spots) করতে সাহায্য করে। ত্বকের ‘প্রাকৃতিক ওষুধ’ বললেও ভুল কিছু হয় না। তাই অ্যালোভেরা জেলের (Aloevera Gel) উপর অনেকেই চোখ বুঝে ভরসা করেন। শুষ্ক, ব্রণ ভরা ত্বকের সমস্যা সমাধানে অ্যালোভেরা জেল (Aloevera Gel) ম্যাজিক দেখালেও অনেক সময়ে ক্ষতির কারণ হয়ে দাঁড়াতে পারে। অতিরিক্ত মাখা ত্বকের জন্য মোটেই ভাল নয়।

১. ত্বকে প্রথমবার অ্যালোভেরা জেল মাখলে ত্বক লাল হয়ে যাওয়া (Redness), জ্বালা চুলকানির মতো সমস্যা দেখা দিতে পারে। তাই প্রথমবার সরাসরি মুখে না মেখে হাতে অল্প অ্যালোভেরা জেল লাগিয়ে কয়েক মিনিট অপেক্ষা করবেন। সমস্যা হলে এই জেল মুখে লাগাবেন না।

আরও পড়ুন: ডিমের কুসুম নাকি সাদা অংশ উপকারে সেরা কোনটি?

২. অ্যালোভেরা জেল ত্বকের হাইড্রেশন (Hydration) ধরে রাখতে সাহায্য করে। তবে একগাদা মেখে ফেলা মোটেই উপকারের নয়। বেশি মাখলে ত্বক হাইড্রেশনের বদলে শুষ্ক হয়ে যেতে পারে। আবার অ্যালোভেরা জেল অ্যালকোহলের সংস্পর্শে এলে প্রাকৃতিক তেল নষ্ট হয়ে যায়।

৩. অনেকেই রোজ ত্বকে অ্যালোভেরা জেল (Aloevera Gel) ব্যবহার করেন। তবে অ্যালোভেরা জেল রেটিনল, গ্লাইকোলিক অ্যাসিড এর সঙ্গে ব্যবহার করলেই ক্ষতি! ত্বকের স্বাভাবিক জেল্লা নষ্ট হয়ে র‍্যাশ বা ছাল ওঠার মতো সমস্যা দেখা যেতে পারে। আবার অ্যালোভেরা জেল মাখলে ত্বক লাল হয়ে যাওয়া, জ্বালার মতো দেখা দিতে পারে। তাই বুঝে শুনে সঠিক উপায়ে এই প্রাকৃতিক উপাদান ব্যবহার করতে হবে।

দেখুন অন্য খবর